Abastumanis
Abastumanis (gruz. აბასთუმანი) – kurortinis miestelis Gruzijoje, Adigeno rajone, 225 km į pietvakarius nuo Tbilisio, 28 km nuo Achalcichės. Abastumanis išsidėstęs Kaukazo kalnuose, pietiniame Meschetos kalnagūbrio šlaite, 1300 m aukštyje. Yra sanatorijos, ligoninės. Netoli miesto yra astrofizikos observatorija. Seniau vietovė vadinta Ocche – šis pavadinimas reiškė 'lokio irštvos tarpeklis'.